CELEX: 22011X0819(01)
Language: el
Date: 2011-08-18 00:00:00
Title: Μνημόνιο συμφωνίας μεταξύ της Ευρωπαϊκής Επιτροπής και της Παγκόσμιας Οργάνωσης για την Υγεία των Ζώων σχετικά με τις γενικές σχέσεις τους

19.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 241/1
            
         Μνημόνιο συμφωνίας μεταξύ της Ευρωπαϊκής Επιτροπής και της Παγκόσμιας Οργάνωσης για την Υγεία των Ζώων σχετικά με τις γενικές σχέσεις τους
   2011/C 241/01
   Η ΕΥΡΩΠΑΪΚΗ ΕΠΙΤΡΟΠΗ, στο εξής καλούμενη «η Επιτροπή», και
   Η ΠΑΓΚΟΣΜΙΑ ΟΡΓΑΝΩΣΗ ΓΙΑ ΤΗΝ ΥΓΕΙΑ ΤΩΝ ΖΩΩΝ,
   στο εξής καλούμενη «OIE»,
   ΑΠΟΦΑΣΙΣΜΕΝΕΣ να
   
               —
            
            
               Αναπτύξουν περαιτέρω τη συνεργασία τους που θεσπίστηκε επίσημα με την ανταλλαγή επιστολών μεταξύ της Επιτροπής και της OIE το 2004 και διευρύνθηκε τα τελευταία χρόνια,
            
         ΕΚΤΙΜΩΝΤΑΣ ότι
   
               —
            
            
               Στην Επιτροπή έχει χορηγηθεί καθεστώς παρατηρητή στην OIE,
            
         
               —
            
            
               Συνήφθη, το 2010, μεταξύ της Επιτροπής και της OIE συμφωνία πλαίσιο με στόχο την προσαρμογή της τυποποιημένης συμφωνίας συνεισφοράς και την απλοποίηση των συμβατικών διαπραγματεύσεων μεμονωμένων συμφωνιών για συγκεκριμένες συνεισφορές,
            
         
               —
            
            
               Η Επιτροπή και η ΟΙΕ προτίθενται να αναπτύξουν περαιτέρω τη συνεργασία τους και, ειδικότερα, αναγνωρίζουν την ανάγκη ανταλλαγής πληροφοριών μέσω πιο επίσημων διαδικασιών και αυτό έχει ήδη αναγνωριστεί σε ανταλλαγή επιστολών το 2010,
            
         ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   
               1.
            
            
               Η Επιτροπή παρέχει ένα «σημείο επικοινωνίας» για όλα τα τεχνικά ζητήματα ή ειδικά ζητήματα που αφορούν την ΟΙΕ. Αυτό το σημείο επικοινωνίας θα αναλάβει ο διευθυντής της Επιτροπής που είναι αρμόδιος για την υγεία και την καλή μεταχείριση των ζώων.
            
         
               2.
            
            
               
                           α)
                        
                        
                           Η ΟΙΕ συμφωνεί να απευθύνεται στην Επιτροπή για τεχνικά ή ειδικά ζητήματα μέσω του σημείου επικοινωνίας. Η ΟΙΕ συμφωνεί, ειδικότερα να στέλνει στο σημείο επικοινωνίας ανακοινώσεις σχετικά με ημερήσιες διατάξεις ή εκθέσεις από συνεδριάσεις εμπειρογνωμόνων κάθε είδους, ερωτηματολόγια, ανακοινώσεις ή προσκλήσεις σε διασκέψεις. Σε περίπτωση τεχνικών ή ειδικών ζητημάτων ή ανακοινώσεων που αφορούν άμεσα άλλο προσωπικό της Επιτροπής, η ΟΙΕ συμφωνεί να στέλνει αντίγραφο στο σημείο επικοινωνίας.
                        
                     
                           β)
                        
                        
                           Η Επιτροπή συμφωνεί να απευθύνεται στην ΟΙΕ μέσω του Γενικού της Διευθυντή. Η Επιτροπή συμφωνεί να στέλνει στο Γενικό Διευθυντή της ΟΙΕ ανακοινώσεις για τη διεξαγωγή τεχνικών ή ειδικών διασκέψεων ή τις σχετικές προσκλήσεις. Σε περίπτωση ανακοίνωσης που αφορά άμεσα άλλο προσωπικό της ΟΙΕ, η Επιτροπή συμφωνεί να στέλνει αντίγραφο στον Γενικό Διευθυντή της ΟΙΕ. Η Επιτροπή συμφωνεί τα τεχνικά ή ειδικά ζητήματα που αφορούν την περιφερειακή επιτροπή της ΟΙΕ να παρακολουθούνται μέσω του υποπεριφερειακού γραφείου της ΟΙΕ στις Βρυξέλλες.
                        
                     
         
               3.
            
            
               
                           α)
                        
                        
                           Η ΟΙΕ συμφωνεί ότι το σημείο επικοινωνίας, ή ο εκπρόσωπος, συμμετέχουν στις ακόλουθες εκδηλώσεις όπως διευκρινίζονται παρακάτω:
                           
                                       —
                                    
                                    
                                       σύνοδοι, συνεδριάσεις και διασκέψεις της ΟΙΕ,
                                    
                                 
                                       —
                                    
                                    
                                       με δύο αντιπροσώπους, τουλάχιστον, στη συμβουλευτική επιτροπή του παγκόσμιου ταμείου για την υγεία και την καλή μεταχείριση των ζώων της ΟΙΕ, με την προϋπόθεση ότι πληρούνται οι σχετικές χρηματοοικονομικές προϋποθέσεις,
                                    
                                 
                                       —
                                    
                                    
                                       με δύο συνοδούς εμπειρογνώμονες, τουλάχιστον, στην παγκόσμια διοικητική επιτροπή του παγκόσμιου πλαισίου για την προοδευτική καταπολέμηση των διασυνοριακών νοσημάτων των ζώων (GF-TADs),
                                    
                                 
                     
                           β)
                        
                        
                           Η Επιτροπή συμφωνεί ο Γενικός Διευθυντής της ΟΙΕ, ή εκπρόσωπός του, να συμμετέχει στη συμβουλευτική ομάδα σχετικά με την τροφική αλυσίδα και την υγεία των ζώων και των φυτών, ειδικότερα στη συμβουλευτική επιτροπή για την υγεία των ζώων.
                        
                     
         
               4.
            
            
               
                           α)
                        
                        
                           Η Επιτροπή συμφωνεί να ενισχύσει τη συμμετοχή των εμπειρογνωμόνων της σε τεχνικές ή ειδικές διασκέψεις και συνεδριάσεις της ΟΙΕ, περιλαμβανομένης της συμμετοχής τους ως εμπειρογνώμονες του ιδιωτικού τομέα σε ομάδες εργασίας και ομάδες ad hoc·
                        
                     
                           β)
                        
                        
                           Η ΟΙΕ συμφωνεί να ενισχύσει τη συμμετοχή των εμπειρογνωμόνων της σε τεχνικές ή ειδικές συνεδριάσεις, σε επιμόρφωση ή διασκέψεις που οργανώνονται από την Επιτροπή.
                        
                     
         
      Συντάχθηκε σε δύο αντίτυπα στις Βρυξέλλες, 18 Αυγούστου 2011.
      
         
            Για την Ευρωπαϊκή Επιτροπή
         
         John DALLI
         
            Μέλος της Επιτροπής
         
      
      
         
            Για την Παγκόσμια Οργάνωση για την υγεία των ζώων
         
         Bernard VALLAT
         
            Γενικός Διευθυντής